TOG พุ่งกระฉูด 23% นิวไฮในรอบ 1 ปี หลังโชว์กำไรไตรมาส 1/62 โตทะลัก 352%
TOG พุ่งกระฉูด 23% นิวไฮในรอบ 1 ปี หลังโชว์กำไรไตรมาส 1/62 โตทะลัก 352% โดย ณ เวลา 11.03 น. อยู่ที่ระดับ 6.05 บาท บวก 1.15 บาท หรือ 23.47% ด้วยมูลค่าซื้อขาย 14.93 ล้านบาท
TOG พุ่งกระฉูด 23% นิวไฮในรอบ 1 ปี หลังโชว์กำไรไตรมาส 1/62 โตทะลัก 352%
9 พ.ค. 2562

ผู้สื่อข่าวรายงานว่า บริษัท ไทยออพติคอล กรุ๊ป จำกัด (มหาชน) หรือ TOG ณ เวลา 11.03 น. อยู่ที่ระดับ 6.05 บาท บวก 1.15 บาท หรือ 23.47% ด้วยมูลค่าซื้อขาย 14.93 ล้านบาท ราคาหุ้นปรับตัวขึ้นแรงในรอบ 1 ปี โดยนับตั้งแต่หุ้นขึ้นไปทดสอบระดับ 6.10 บาท เมื่อวันที่ 23 เม.ย.61

บล.ดีบีเอส วิเคอร์ส (ประเทศไทย) ระบุในบทวิเคราะห์ฯว่า บมจ.ไทยออพติคอล กรุ๊ป (TOG) ประกาศกำไรสุทธิไตรมาส 1/62 เท่ากับ 80.5 ล้านบาท เติบโตก้าวกระโดด 352% จาก 17.8 ล้านบาทในไตรมาส 1/61 เป็นผลจาก 1) รายได้จากการขายเพิ่ม 22%YoY เป็น 555 ล้านบาท  2) อัตรากำไรขั้นต้นเพิ่มขึ้นเป็น 26.7% ในไตรมาส 1/62 จาก 20.5% ในไตรมาส 1/61 เพราะสัดส่วนยอดขายเลนส์พลาสติกมูลค่าเพิ่มสูงขึ้น และมี Economy of scale ดีขึ้น 3) มีกำไรจากอัตราแลกเปลี่ยน (FX) เท่ากับ 5 ล้านบาท และ 4) ได้รับเงินคืนจากอากรขาเข้าจาก BOI เท่ากับ 4 ล้านบาท สำหรับอัตรากำไรสุทธิไตรมาสนี้อยู่ที่ 14.7%
กระแสเงินสดจากการดำเนินงานไตรมาส 1/62 เพิ่มขึ้นอย่างแข็งแกร่ง เป็น 165 ล้านบาท จาก 40 ล้านบาทในไตรมาส 1/61 ณ สิ้นมี.ค.62 บริษัทมี BVS เท่ากับ 4.04 บาท/หุ้น
ทั้งนี้ นับได้ว่าผลประกอบการไตรมาส 1/62 ออกมาดีกว่าเป้าหมายทั้งปี 62 ที่บริษัทให้ Guidance ไว้ โดยบริษัทตั้งเป้าหมายรายได้โต 8-10% ในปี 62 (เน้นตลาดสหรัฐ ที่จีนส่งออกไปได้น้อยลงเพราะติดกำแพงภาษีนำเข้า), รักษาสัดส่วนยอดขายในประเทศไว้ที่ 5% ของทั้งหมด, เพิ่มสัดส่วนสินค้าเกรดพรีเมียมที่มีมาร์จิ้นสูง และรักษาระดับอัตรากำไรสุทธิไม่ให้ต่ำกว่า 10%
ในเชิงกลยุทธ์เห็นว่า ณ ราคาปัจจุบัน 4.90 บาท น่าสนใจ”ซื้อลงทุน”โดยคาดว่ากำไรสุทธิปี 62 จะเติบโตได้เมื่อเทียบช่วงเดียวกันของปีก่อน (เฉพาะกำไรสุทธิไตรมาส 1/62 ก็คิดเป็น 55% ของกำไรสุทธิปี 61 ที่ 146 ล้านบาทแล้ว) และบริษัทยังจ่ายปันผลดีอย่างสม่ำเสมอด้วย โดยให้ Dividend Yield ราว 6-8% ต่อปี (จ่ายปีละ 2 ครั้ง)
การวิเคราะห์ทางเทคนิค แนะนำ Follow buy ด้วยค่าบวกของราคาหุ้น แนวต้านระยะสั้น 5.3-5.5, 6 บาท และ Stop loss เมื่อต่ำกว่า 4.5 บาท